Diari Oficial de la Generalitat Valenciana


Sumari del DOGV 8831, del 10-06-2020 (2020/4142)

Extracte de la convocatòria d'ajudes TICCámaras 2020 per a la transformació digital de pimes.
---------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4142


Data del document
:   04-06-2020

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * ajuda pública

Extracte de la convocatòria d'ajudes TICCámaras 2020 per a la transformació digital de pimes. [2020/4142]  
  
BDNS (identif.): 509075.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
https://www.pap.hacienda.gob.es/bdnstrans/ge/es/convocatoria/509075  
La Cambra Oficial de Comerç, Indústria, Serveis i Navegació de València informa de la convocatòria d'ajudes TICCámaras 2020 per a la transformació digital de pimes, cofinançades pel Fons Europeu de Desenvolupament Regional (FEDER) de la Unió Europea, com a mesura per a fer front a l'impacte econòmic de la Covid-19.  
  
Primer. Beneficiaris  
Pimes, micropimes i persones inscrites en el Règim Especial de Treballadors Autònoms, de la demarcació territorial de la Cambra de Comerç de València, que estiguen donades d'alta en el cens de l'IAE.  
  
  
Segon. Objecte  
L'objecte de la convocatòria és la concessió d'ajudes a les empreses de la demarcació cameral de la Cambra de Comerç de València en el programa TICCámaras 2020, amb la finalitat d'impulsar la transformació digital de les pimes per a fer front a l'impacte econòmic de la Covid-19, integrant eines competitives digitals claus en la seua estratègia i maximitzant les oportunitats que la digitalització ofereix a les pimes per a reactivar la seua activitat i millorar així la seua productivitat i competitivitat.  
  
Tercer. Convocatòria  
El text complet d'aquesta convocatòria està a la disposició de les empreses en la seu de la Cambra de València. A més, pot consultar-se a través de la web http://www.camaravalencia.com/ayudastic  
En aquesta adreça podrà descarregar-se, juntament amb la convocatòria, la documentació necessària per a realitzar la sol·licitud.  
  
Quart. Quantia  
El pressupost màxim d'execució del programa TICCámaras Covid-19 associat a aquesta convocatòria és de 867.723,23 euros, que s'emmarquen en el programa operatiu plurirregional d'Espanya FEDER 2014-2020.  
La fase I de diagnòstic serà cofinançada per FEDER i la Cambra de Comerç de València/ Diputació de València, per la qual cosa aquest servei serà gratuït per a les empreses participants,  
La fase II d'ajudes tindrà un cost màxim elegible per empresa de 7.000 ?, prefinançat íntegrament per l'empresa beneficiària i cofinançat al 50 % per FEDER; per tant, la quantia màxima d'ajuda per empresa serà de 3.500 ?.  
  
Cinqué. Termini de presentació de sol·licituds  
El termini per a la presentació de sol·licituds s'obri a les 09.00 h, una vegada transcorreguts cinc dies hàbils des de l'endemà a la publicació de l'extracte d'aquesta convocatòria en el Diari Oficial de la Generalitat Valenciana i fins a les 14.00 h del dia 30 de setembre de 2020, si bé el termini podrà acurtar-se en cas d'exhaurir-se el pressupost.  
  
València, 4 de juny de 2020.- El president de Cambra València: José Vicente Morata Estragués.